கேள்வி: இடையினம் என்பது என்ன?
பதில்: இடையினம் என்பது பழந்தமிழ் இலக்கணங்களின் அடிப்படையில், தமிழில் உள்ள மெய்யெழுத்துகளின் மூன்று வகுப்புகளுள் ஒன்று. வல்லினம், மெல்லினம் என்பன ஏனைய இரண்டு வகுப்புகள். தொல்காப்பியம், அதற்குப் பின்னர் எழுந்த நன்னூல் முதலிய தமிழ் இலக்கண நூல்களும், ய், ர், ல், வ், ழ், ள் எனும் ஆறு எழுத்துகளையும் இடையின எழுத்துகள் என்கின்றன. இவை வல்லினம் பிறக்கும் இடமான மார்புக்கும் மெல்லினம் பிறக்கும் இடமான மூக்கிற்கும் இடைப்பட்ட இடமான கழுத்தில் இருந்து பிறப்பதால் இடையினம் எனப்படுகின்றன. இவற்றை ''இடை'', ''இடைமை'', ''இடைக்கணம்'' என்னும் பெயர்களாலும் அழைப்பது உண்டு.இளவரசு, சோம., 2009, பக். 43. "இடைநிகரவாகி ஒலித்தலாலும், இடை நிகர்த்தாய மிடற்று வளியால் பிறத்தலானும் இடையெழுத்து எனப்பட்டது" என்பது தொல்காப்பியத்துக்கு உரை எழுதிய இளம்பூரணர் விளக்கம்.தொல்காப்பியம் எழுத்ததிகாரம் இளம்பூரணர் உரை, 2006, பக். 17.
கேள்வி: இடையினம் - ஒலிப்பிறப்பு பற்றி தகவல் சொல்.
பதில்: 'ய்' என்ற மெய் அடி நாக்கு அடி அண்ணத்தைப் பொருந்தப் பிறக்கும். 'ர்,ழ்' அண்ணத்தை நுனி நா வருட பிறக்கும், மேல் அண்பல்லடி அண்ணத்தை நாவின் விளிம்பு வீங்கி ஒற்ற 'ல்' மெய்யும், வீங்கி வருட 'ள்' மெய்யும் பிறக்கும், 'வ்' மேற்பல்லானது கீழ் உதடு வந்து பொருந்தப் பிறக்கும் என்பது தொல்காப்பியத்தின் விளக்கம்.தொல்காப்பியம் எழுத்ததிகாரம் இளம்பூரணர் உரை, 2006. பக். 45, 46. தற்கால மொழியியல் பெருமளவுக்குத் தொல்காப்பியரின் விளக்கத்துடன் ஒத்துப் போனாலும், சில வேறுபாடுகளும் உள்ளன. எடுத்துக்காட்டாகத் தற்கால மொழியியலாளர் "ய"கரத்தின் ஒலிப்புக்கு இடைநாவின் உதவி தேவை என்று கூறுவதுடன், "ல"கார, "ள"காரங்களின் ஒலிப்பின்போது நாவிளிம்பு வீங்குதல் இல்லை என்றும் எடுத்துக்காட்டுகின்றனர்.வரதராசன், மு., 2007. பக். 64. மெல்லின எழுத்துக்களின் ஒலிப்பிடம், ஒலிப்பு முறை ஆகியவை குறித்த தகவல்கள் பின்வருமாறு: {| class="wikitable" |- !width="120"|எழுத்து!!width="90"|அதிர்வு!!width="120"|ஒலிப்பு முறை!!width="120"|ஒலிப்பிடம் |- |"ய"கரம்||அதிர்வுள்ள||அரையுயிர்||இடையண்ணம் |- |"ர"கரம்||அதிர்வுள்ள||வருடொலி|| நுனிநா |- |"ல"கரம்||அதிர்வுள்ள||மருங்கொலி|| நுனிநா |- |"வ"கரம்||அதிர்வுள்ள||அரையுயிர்|| இதழ்பல் |- |"ழ"கரம்||அதிர்வுள்ள||மருங்கொலி|| நாமடி-இடையண்ணம் |- |"ள"கரம்||அதிர்வுள்ள||மருங்கொலி|| நாமடி-வருடி |}
கேள்வி: இடையினம் - உசாத்துணைகள் பற்றி விளக்கவும்.
பதில்: * இளவரசு, சோம., ''நன்னூல் எழுத்ததிகாரம்'', மணிவாசகர் பதிப்பகம், சென்னை, 2009. * கருணாகரன், கி., ஜெயா, வ., ''மொழியியல்'', மெய்யப்பன் பதிப்பகம், சிதம்பரம், 2007. * கால்டுவெல், ''திராவிட மொழிகளின் ஒப்பிலக்கணம்'', கோவிந்தன், கா., ரத்தினம், க. (தமிழாக்கம்), முல்லை நிலையம், சென்னை, 2004. * ''தொல்காப்பியம் எழுத்ததிகாரம் இளம்பூரணனார் உரை'', சாரதா பதிப்பகம், சென்னை, 2006. * வரதராசன், மு., ''மொழிநூல்'', தாயகம் வெளியீடு, சென்னை, 2007 (முதற்பதிப்பு 1947). பகுப்பு:எழுத்திலக்கணம்